《祝英台近 西郊纳凉溪山楼。》
清代·万廷仕

拂轻飔，吹薄袖，朝爽快徒侣。野色青葱，一幅水云谱。

柳荫娇转黄鹂，绿畴天阔，渐郭外、鸡声亭午。

翠微路。鵁鶄鸂鶒纵横，山容靓林坞。溪面波平，渔网镜中举。

忽听空际殷雷，云蒸涧户，管领取、一楼风雨。

作者简介：万廷仕（1618-1681），字大士，号馀庵，宜兴人，邑廪生，顺治戊子年（公元1648年）拔贡授河南临漳县知县。享年六十三岁。著有《馀庵集》。